Tetika iray natao handaminana sy hampandrosoana ny fiainan’ny fiaraha- monina ny fandrindram-piterahana. Anisan’ny manatanteraka izany isika eto madagasikara ka toy izao manaraka izao ny tantarany tany amin’ny repoblika voalohany 1960-1975 , dia anisan’ny tanjona natao hampandrosoana ny firenena ny famporisihana ny olona hiteraka betsaka mba hahamaro ny hery mpamokatra. Tsy nahomby anefa izany satria nanjary tsy nifandanja tamin’ny fitomboan’ny mponina ny vokatra ka teraka ny fahasahiranana samihafa izay nitondra tamin’ny fahantrana. Tonga teto madagasikara ny fikambanana tsy miankina iray, nantsoina hoe fisa fianakaviana sambatra , tamin’ny taona 1967; fikambanana mikarakara ny lafiny fahasalamana sy ny fiainam-pianakaviana, mivondrona ao amin’ny ippf intrnational plan for parenthood family io fikambanana io no nampiditra voalohany ireo karazana fomba fanabeazana aizana maoderina teto madagasikara, ary nanentana sy nampianatra ny olona hampiasa izany; araka ny voalaza manao hoe niditra teto madagasikara ny fomba fanabeazana aizana maoderina tamin’ny alalan’ny fisa, izay iray tetika asa amin’ny ippf tany amin’ny taona 1974 kosa indray dia nijoro ny fkt fivondronan’ny tokantrano kristianina , fikambanana miankina amin’ny finoana katôlika, misehatra amin’ny resaka fiainan-tokantrano sy ny fahasalamana. Izy io indray dia nanentana sy nampianatra ny olona handrindra ny fiterahana amin’ny fomba ara-boajanahary dia ny fanisana andro. Niditra tamin’ny repoblika faharoa ny firenena malagasy ny 1975-1993; mbola tsy nitsaha-nitombo ny isan’ny mponina ary nitombo toy izany ihany koa ny fahasahiranan’ny vahoaka sy ny firenena. Nihevitra ary ny filoham-pirenena tamin’izany fa ilaina ny fandraisan’ny fanjakana an-tanana ny fandrindram- piterahana. Noho izany, nanomboka ny taona 1987 dia nisy ny fanatanterahan’ny minisiteran’ny fahasalamana ny programam-pirenena momba ny fandrindram- piterahana ka ireo faritany enina tamin’izany fotoana izany dia samy nametrahana ivon-toerana fandrindram-piterahana avokoa nanomboka teo dia niezaka ny minisiteran’ny fahasalamana, izay novana ho minisiteran’ny fahasalamana sy ny fandrindrana ny fiainam-pianakaviana taty aoriana, nanaparitaka ny tetikasa ary nanorina foibem-pandrindram-piterahana maro nanerana ny nosy, hatrany ambanivohitra lavitra any. Haingana ny fivelarana satria, tany amin’ny taona 1998 dia foibem-pandrindram-piterahana miisa 752 no voatsangana, na teo anivon’ny sehatra ara-panjakana izany na ny sehatra tsy miankina. Maro be ireo fandaharan’asa novolavolain’ny fanjakana nentina nanamafy ny hetsika. Anisan’izany ny fanomezana fanofanana sy fampitomboana ny fahaiza-manaon’ireo mpitsabo sy ireo tompon’andraikitra ara-pahasalamana mba hanatsarana ny kalitaon’ny tolotra fandrindram-piterahana omen’izy ireo ny vahoaka, natao tamin’ny taona 1991 mag 91 po 3 teo ihany koa ny fanomezana fahafahana malalaka ny sehatra tsy miankina hanaparitaka ny fomba fandrindram-piterahana, tamin’ny 1992. Tamin’ny taona 2000 kosa no namolavolana sy nandrafetana ny politakam-pirenena momba ny fahasalamana ara-pananahana; ao anatin’izany ny fandrindram-piterahana. Tsy mitsahatra mitady fomba hanatsarana io tetika asa io ireo mpitondra fanjakana nifandimby teto; noho izany, tamin’ny desambra 2004, dia nisy ny fikaonan-doham-pirenena namolavolana paikady vaovao hanatsarana indray ny vokatra ao anatin’ny efa-taona 2005-2009 nivoitra avy amin’izany ny tahirin- kevitra antsoina hoe programme de planification familiale 2005-2009 pour la mise en oeuvre de la nouvelle stratégie , izay mirakitra ireo vina hotratrarina sy ny paikady enti-manatanteraka izany. Hatreto dia mbola ny fanatrarana ireo tanjona napetraka ireo ihany no imasoan’ny minisitera.